Svetlana Medvedeva
Svetlana Medvedeva — Rusiyanın keçmiş birinci xanımı. Svetlana Vladimirovna Medvedeva hərbçi ailəsində, Leninqrad vilayətində 1965-ci ildə doğulub. Qız familiyası Linnik olub. Orta məktəbi Kupchinoda oxuyub. Elə burada da paralel sinifdə oxuyan gələcək əri Dmitri Medvedev ilə tanış olub. 1989-cu ildə onlar evləniblər. 1996-cı ildə onların oğlu İlya doğulub. Oğul İlya kompüteri və futbolu xoşlayır. Svetlana Medvedeva Maliyyə və İqtisad institutunun statistika fakultəsini bitirib. Ancaq ixtisası üzrə az işləyib. Sankt-Peterburqda müxtəlif ictimai hərəkətlərin təşkilatında çalışıb. Medvedeva hal-hazırda Moskvada 367,8 kvadrat metrlik mənzilə sahibdir. 2 qarajı və bir “Folsvagen Qolf” avtomobili də var.